b'\n_START_ARTICLE_\nHueska\n_START_SECTION_\nGeografija\n_START_PARAGRAPH_\nHueska \xc4\xafsik\xc5\xabrusi prie Pir\xc4\x97n\xc5\xb3 kaln\xc5\xb3, Sierra de Guara kalnag\xc5\xabbrio pietuose, u\xc5\xbe keli\xc5\xb3 kilometr\xc5\xb3 nuo Monrepos kalno. Pro miest\xc4\x85 teka Isuelos up\xc4\x97.\n_START_SECTION_\nKlimatas\n_START_PARAGRAPH_\nHueskoje vyrauja \xc5\xbeemyninis klimatas, su Vidur\xc5\xbeemio j\xc5\xabros klimato ypatumais, kuriam b\xc5\xabdingi dideli met\xc5\xb3 \xc5\xa1ilumos skirtumai: tir\xc5\xa1tas r\xc5\xabkas, sniegas, stiprus v\xc4\x97jas, gaus\xc5\xabs krituliai spalio ir baland\xc5\xbeio m\xc4\x97nes\xc4\xaf. Vasara oras labai sausas, pasitaiko audr\xc5\xb3. Temperat\xc5\xabra gali siekti vir\xc5\xa1 35 \xc2\xb0 C (39 \xc2\xb0 C, rugpj\xc5\xabtis 1919), \xc5\xbeiem\xc4\x85 gali nukristi iki -6 \xc2\xb0 C (-14 \xc2\xb0 C sausis 1967). Sniego tikimyb\xc4\x97 t\xc4\x99siasi nuo spalio iki baland\xc5\xbeio m\xc4\x97nesio.\n_START_SECTION_\nIstorija\n_START_PARAGRAPH_\nHueskos miestas \xc4\xafkurtas rom\xc4\x97n\xc5\xb3, prie\xc5\xa1 kiek daugiau nei du t\xc5\xabkstan\xc4\x8dius met\xc5\xb3. Miesto gyventoj\xc5\xb3 skai\xc4\x8dius per paskutin\xc4\xaf t\xc5\xabkstantmet\xc4\xaf, svyravo tarp 5 ir 10 t\xc5\xabkstan\xc4\x8di\xc5\xb3. Tarp XIV ir XIX a., mieste veik\xc4\x97 vienas i\xc5\xa1 seniausi\xc5\xb3 Aragono, bei Ispanijos universitet\xc5\xb3._NEWLINE_\xc5\xa0v. Laurynas (rugpj\xc5\xab\xc4\x8dio 10 d.) ir \xc5\xa0v. Vincentas, du gerai pa\xc5\xbeystami krik\xc5\xa1\xc4\x8dioni\xc5\xb3 kankiniai, yra pagrindiniai miesto glob\xc4\x97jai, manoma, kad abu yra gim\xc4\x99 b\xc5\xabtent Hueskoje. Miestas nuo viduram\xc5\xbei\xc5\xb3 taip pat labai susij\xc4\x99s su \xc5\xa0v. Jurgiu (baland\xc5\xbeio 23 d.).\n_START_SECTION_\nMiesto planas\n_START_PARAGRAPH_\nHueska - nedidelis miestas, kur\xc4\xaf galima apeiti, bei aplankyti svarbiausius objektus p\xc4\x97s\xc4\x8diomis, per vienos dienos ekskursij\xc4\x85._NEWLINE_Mieste galima pamatyti \xc4\xafvairiausi\xc5\xb3 architekt\xc5\xabros statini\xc5\xb3, bei konstrukcij\xc5\xb3 i\xc5\xa1 \xc4\xafvairi\xc5\xb3 epoch\xc5\xb3._NEWLINE_Hueskos senamiest\xc4\xaf sudaro, pagrindin\xc4\x97s Coso ir Murrallas gatv\xc4\x97s, kuriose galima surasti daugiausiai lankytin\xc5\xb3 viet\xc5\xb3._NEWLINE_\xe2\x80\x9eSenoji Hueska\xe2\x80\x9c pasi\xc5\xbeymi tuo, kad dauguma jos pastat\xc5\xb3 yra pastatyti i\xc5\xa1 smiltainio (nuos\xc4\x97din\xc4\x97s kilm\xc4\x97s uoliena, sudaryta i\xc5\xa1 sm\xc4\x97lio dyd\xc5\xbeio mineral\xc5\xb3 ar kit\xc5\xb3 uolien\xc5\xb3 nuolau\xc5\xbe\xc5\xb3 daleli\xc5\xb3 ir sucementuotu \xc4\xafvairi\xc5\xb3 cementu), kuris yra ne ypa\xc4\x8d atsparus atmosferos rei\xc5\xa1kiniams. D\xc4\x97l to dauguma pastat\xc5\xb3 buvo paveikti erozijos ir tur\xc4\x97jo b\xc5\xabti nugriauti arba perstatyti._NEWLINE_Moderniojoje Hueskos dalyje dominuoja XX a. modernusis ir bur\xc5\xbeua stilius._NEWLINE_Hueska yra kompakti\xc5\xa1kas ir gerai suplanuotas miestas, turintis daug \xc5\xbeali\xc5\xb3j\xc5\xb3 zon\xc5\xb3.\n_START_SECTION_\nMigelio Serveto parkas\n_START_PARAGRAPH_\nTai yra \xc5\xbealiasis Hueskos plautis. Pakankamai didelio ploto parkas yra \xc4\xafsik\xc5\xabr\xc4\x99s \xc5\xa1alia miesto centro, kuriame galima m\xc4\x97gautis \xc4\xafvairia augalija, bei meno paminklais, tarp kuri\xc5\xb3 yra garsiosios "Hueskos Pauk\xc5\xa1t\xc4\x97s", sukurtos garsaus ispan\xc5\xb3 meniniko Ramon Acin, ir virtusios tarsi miesto emblema. Parkas buvo pastatytas 1928 metais, veliau buvo prapl\xc4\x97stas.\n_START_SECTION_\n\xc5\xa0v. Lauryno \xc5\xa1vent\xc4\x97\n_START_PARAGRAPH_\nMiesto glob\xc4\x97jo \xc5\xa0v. Lauryno (isp. San Lorenzo) \xc5\xa1vent\xc4\x97 yra vienas svarbiausi\xc5\xb3 bei did\xc5\xbeiausi\xc5\xb3 miesto kult\xc5\xabrini\xc5\xb3 rengini\xc5\xb3._NEWLINE_\xc5\xa0vent\xc4\x97 prasideda rugpj\xc5\xab\xc4\x8dio 9, katedros aik\xc5\xa1t\xc4\x97je, kuomet i\xc5\xa1\xc5\xa1aunama cohete (pirotechnin\xc4\x97 raketa), rei\xc5\xa1kiani \xc5\xa1vent\xc4\x97s prad\xc5\xbei\xc4\x85. Tada prasideda chupinazo, tradicinis laistymasis vynu, orkestro paradas su dainomis, bei \xc5\xa1okiais po pagrindines miesto gatves._NEWLINE_Sekanti ryt\xc4\x85, prie Hueskos katedros katedros \xc5\xa1okami \xc4\xafvairiausi tradiciniai \xc5\xa1okiai, tarp j\xc5\xb3 vadinamasis kard\xc5\xb3 \xc5\xa1okis per kur\xc4\xaf \xc4\xaf katedr\xc4\x85 garbingai \xc4\xafne\xc5\xa1amas \xc5\xa0v. Lauryno paveikslas ir aukojamos i\xc5\xa1kilmingos \xc5\xa0v. Mi\xc5\xa1ios._NEWLINE_\xc5\xa0vent\xc4\x97 t\xc4\x99siasi iki rugpj\xc5\xab\xc4\x8dio 15 d. \xc4\xaevair\xc5\xabs \xc5\xa1vent\xc4\x97s renginiai kasmet pritraukia daug lankytoj\xc5\xb3, bei turist\xc5\xb3 i\xc5\xa1 u\xc5\xbesienio ir aplinkini\xc5\xb3 region\xc5\xb3. Pagrindiniai \xc5\xa1vent\xc4\x97s simboliai, kuriuos pagal tradicija d\xc4\x97vi \xc5\xa1vent\xc4\x97s dalyviai, yra balta uniforma ir \xc5\xbealios spalvos skarel\xc4\x97, kuri simbolizuoja bazilik\xc4\x85 (albahaca), augant\xc4\xaf Hueskos apylink\xc4\x97se.'